ອາທິດຜ່ານມາ, ມະຫາວິທະຍາໄລພາສາຕ່າງປະເທດ - ມະຫາວິທະຍາໄລຮ່າໂນ້ຍ ໄດ້ສົມທົບກັບວິທະຍາຄານທະຫານປ້ອງກັນຊາຍແດນ - ກອງບັນຊາການທະຫານຊາຍແດນໄດ້ຈັດພິທີອັບຊຸດຝຶກອົບຮົມພາສາລາວໃຫ້ແກ່ພະນັກງານ, ນັກຮຽນວິທະຍາຄານປ້ອງກັນຊາຍແດນ.
ເຂົ້າຮ່ວມພິທີອັດພິທີ, ກ່ຽວກັບມະຫາວິທະຍາໄລພາສາຕ່າງປະເທດ ມີທ່ານ ຮອງສາດສະດາຈານ ປ.ອ ເລິມກວາງດົງ - ຮອງປະທານາທິບໍດີ, ທ່ານ ຮອງສາດສະດາຈານ, ປ.ອ ຫງວຽນເລິນຈຸງ - ປະທານ ສະພາພາສາຫວຽດນາມ ຮ່ວມມື ແລະ ພັດທະນາ, ທ່ານ ປະລິນຍາໂທ ຫງວຽນທິເວິນຈີ ຫົວໜ້າຄະນະພາສາຕ່າງປະເທດ ແລະ ວັດທະນະທຳ ບັນດາປະເທດອາຊີຕາເວັນອອກສ່ຽງໃຕ້, ທ່ານ ປະລິຍາໂທ ຫງວຽນວຽກຮຸ່ງ ຫົວຫົວໜ້າຫ້ອງຝຶກອົບຮົບ ທັງເປັນຄູສອນວິຊາ ພາສາຕ່າງປະເທດ ແລະ ວັດທະນະທຳອາຊີຕາເວັນອອກສ່ຽງໃຕ້.
ສ່ວນຝ່າຍວິທະຍາຄານທະຫານປ້ອງກັນຊາຍແດນ ມີທ່ານ ພັນເອກ ປ.ອ ຫງວຽນຊັວນບັກ - ຮອງຜູ້ອຳນວຍການວິທະຍາຄານ, ຕາງໜ້າການນຳບັນດາຫົວໜ່ວຍ ແລະ ພິເສດມີການເຂົ້າຮ່ວມນັກນາຍທະຫານ 43 ສະຫາຍເຊິ່ງແມ່ນນັກສຳມະນາກອນຂອງຊຸດຝຶກອົບຮົມ.
ຢູ່ພິທີອັດຊຸດຝຶກອົບຮົມ, ຕາງໜ້າວິທະຍາຄານທະຫານປ້ອງກັນຊາຍແດນໄດ້ລາຍງານໝາກຜົນຊຸດຝຶກອົບຮົມພາສາລາວ ລະດັບ A2. ໃນ 30 ມື້, ບັນດານັກສຳມະນາກອນ ບໍ່ພຽງແຕ່ໄດ້ຮຽນພາສາລາວ ເທົ່ານັ້ນ ຫາກຍັງໄດ້ຊອກຮູ້ຄວາມຮູ້ກ່ຽວກັບວັດທະນະທຳ, ສັງຄົມຂອງປະເທດລາວ. ຕາມໝາກຜົນຂອງການເສັງທ້າຍຊຸດຝຶກອົບຮົມ, ມີ ນັກສຳມະນາກອນ 43 ຄົນລ້ວນແຕ່ໄດ້ຮັບໃບຢ້ງຢືນໃນນັ້ນ ມີ ນັກສຳມະນາກອນເກັ່ງ 5 ຄົນ.
ກ່າວຄຳເຫັນທີ່ພິທີ, ທ່ານ ພັນເອກ ປະລິນຍາເອກ. ຫງວຽນຊວັນບັກ ໄດ້ຕີລາຄາສູງບົດບາດຂອງພາສາໃນໄລຍະປັດຈຸບັນ, ພິເສດໃນວຽກງານຄຸ້ມຄອງການປົກປັກຮັກສາ ເຂດຊາຍແດນ. ທ່ານ ຮອງຜູ້ອຳນວຍການທະຫານປ້ອງກັນຊາຍແດນເຊື່ອໝັ້ນວ່າ ຊຸດຝຶກອົບຮົມແມ່ນແຫຼ່ງບັນດານໃຈ, ແຜ່ຂະຫຍາຍວິວັດການຮຽນພາສາຕ່າງປະເທດໃຫ້ແກ່ບັນດາສະຫາຍເພື່ອສືບຕໍ່ຮ່ຳຮຽນຕື່ມອີກ, ນຳໃຊ້ເຂົ້າວຽກງານວິຊາສະເພາະຂອງຕົນ.
ໂດຍຂອບໃຈການສົມທົບຂອງວິທະຍາຄານທະຫານປ້ອງກັນຊາຍແດນ ທ່ານ ເລິມກວາງດົງ ໄດ້ສະແດງຄວາມຊົມເຊຍຕໍ່ບັນດານັກສຳມະນາກອນທີ່ໄດ້ສຳເລັດຊຸດຝຶກອົບຮົມ. ທ່ານກໍ່ສະແດງຄວາມຫວັງຢາກສອງໂຮງຮຽນສືບຕໍ່ຜັນຂະຫຍາຍຫຼາຍໂຄງການຮ່ວມມືກ່ວາອີກ ເພື່ອຜັນຂະຫຍາຍທ່າແຮງຂອງສອງຝ່າຍ ແລະ ປະກອບສ່ວນເຂົ້າການພັດທະນາຂອງປະເທດຊາດ.
ຮ້ອຍເອກ ເຈິ່ນກວກຈຸງ ຕາງໜ້າໃຫ້ນັກສຳມະນາກອນ 43 ຄົນຂອງຊຸດຝຶກອົບຮົມ ກໍ່ໄດ້ສະແດງຄວາມຮູ້ບຸນຄຸນຕໍ່ການນຳສອງໂຮງຮຽນ ແລະ ບັນດາຄູອາຈານຂອງຊຸດຝຶກອົບຮົມ. ທ່ານ ຮ້ອຍເອກກໍ່ຢັ້ງຢືນວ່າ ຈະຕັດສິນໃຈສືບຕໍ່ຍົກສູງລະດັບພາສາລາວຍ້ອນວ່ານີ້ແມ່ນທັກສະທີ່ຈຳເປັນໃນວຽກງານຂອງຕົນຢ່າງແທດຈິງ.
ບຸນຄົງ